stanford-oval/wikipedia huggingface dataset:
אמיליו אנסואה
קריירת מועדונים

אנסואה התחיל את הקריירה שלו במחלקת הנוער של מיורקה. ב-3 בפברואר 2008 אנסואה ערך את הופעת הבכורה שלו בקבוצה הבוגרת בתיקו 1-1 נגד ויאריאל.
בעונת 2008/2009 הושאל בקאסטיון. ב-18 באוקטובר 2008 הבקיע צמד בניצחון 1-4 נגד לבאנטה. עונה לאחר מכן, הושאל לריאל סוסיאדד, בה היה שותף לחזרה של הקבוצה ללה ליגה אחרי 3 שנות היעדרות.
בקיץ 2010 אנסואה חזר למיורקה. ב-3 באוקטובר 2010 הבקיע את שער הבכורה שלו במועדון בתיקו 1-1 נגד ברצלונה. בעונת 2011/2012 הוסב לתפקיד המגן הימני.
ב-1 באוגוסט 2014, אנסואה חתם לשלוש שנים במידלסברו מהפוטבול ליג צ'מפיונשיפ. 8 ימים לאחר מכן הוא ערך את הופעת הבכורה שלו בקבוצה בניצחון 0-2 נגד ברמינגהאם סיטי. ב-28 בנובמבר 2015 הבקיע את שער הבכורה שלו בקבוצה בניצחון 0-2 נגד הארדספילד טאון.
ב-18 בינואר 2017 אנסואה חתם לשלוש וחצי שנים בברמינגהאם סיטי תמורת מיליון פאונד. 10 ימים לאחר מכן, ערך את הופעת הבכורה שלו בקבוצה בהפסד 2-0 לבריסטול סיטי. ב-18 בפברואר הבקיע את שער הבכורה שלו בקבוצה בהפסד 4-1 לקווינס פארק ריינג'רס.
בינואר 2018, אנסואה חתם באפואל ניקוסיה מליגת העל הקפריסאית. ב-14 בינואר ערך את הופעת הבכורה שלו בקבוצה בניצחון 0-8 נגד דוקסה קאטוקופיה, בה גם הבקיע את שער הבכורה שלו בקבוצה.
בעונת 2019/2020 חתם באפולון לימסול בה שיחק עד לסיום העונה. בספטמבר 2020 חזר לשנה באפואל.
ב-9 בפברואר 2022 הצטרף לטוזלה סיטי עד לסיום העונה.
בקיץ 2022 חזר לספרד וחתם באינטרסיטי מהליגה הספרדית השלישית בכדורגל.
קריירה בינלאומית

בצעירותו, אנסואה שיחק בנבחרות הצעירות של ספרד וזכה עמן באליפות אירופה בכדורגל עד גיל 19 ואליפות אירופה בכדורגל עד גיל 21 - 2011.
אנסואה זומן לסגל נבחרת גינאה המשוונית לראשונה לקראת גביע אפריקה לאומות 2012, אך דחה את ההצעה כיוון ששאף להשתתף עם ספרד באולימפיאדת לונדון. במרץ 2013 הכריז כי הוא מעוניין להיצטרף לנבחרת גינאה המשוונית. ב-24 במרץ 2013 ערך את הופעת הבכורה שלו בנבחרת בהפסד 0–3 לכף ורדה. ב-17 בינואר 2015 הבקיע את שער הבכורה שלו בנבחרת בתיקו 1–1 נגד הרפובליקה של קונגו. החל משנת 2015 משמש כקפטן הנבחרת.
אנסואה השתתף בגביע אפריקה לאומות 2021 בו הגיע נבחרתו לרבע הגמר. הוא שיחק גם בגביע אפריקה לאומות 2023. במשחק השני בתחרות, הבקיעה שלושה שערים במשחק נגד גינאה-ביסאו והיה לראשון מאז התחרות בשנת 2008 שמבקיע שלושער. במשחק השלישי הוא כבש שני שערים נגד המארחת חוף השנהב וסייע לנבחרתו לסיים במקום הראשון בשלב הבתים.
תארים

אליפות אירופה בכדורגל עד גיל 19: 2007
משחקי הים התיכון (עד גיל 20): 2009
אליפות אירופה בכדורגל עד גיל 21: 2011
הערות שוליים

↑  José Nabil y Salomón Obama ilusionan la lista definitiva de los 27 guerreros de Juan Michá para la CAN Costa de Marfil באתר Huella Deportiva, ‏ 31 בדצמבר 2023 (בספרדית)
| נבחרת גינאה המשוונית – גביע אפריקה לאומות 2021 |
| --- | --- | --- |
|  1 אוונו •  2 מאיה •  3 אניבו •  4 ביקורו •  5 אנבנה •  6 סלבדור •  7 בלימה •  8 מאצ'ין •  9 סיאפה •  10 א. אנסואה •   11 אנדונג •  12 מגנו • 13 ספונגה •  14 אובה • 15 ק. אקאפו • 16 קוקו • 17 מירנדה • 18 ג'וניור • 19 נלאבו • 20 אנמה • 21 אוביאנג • 22 גאנט • 23 מסגר • 24 בלבואה • 25 אמבלה • 26 ח. אקאפו • 27 בוילה • 28 ל. אנסואה • מאמן: מיצ'ה |  1 אוונו •  2 מאיה •  3 אניבו •  4 ביקורו •  5 אנבנה •  6 סלבדור •  7 בלימה •  8 מאצ'ין •  9 סיאפה •  10 א. אנסואה •   11 אנדונג •  12 מגנו • 13 ספונגה •  14 אובה • 15 ק. אקאפו • 16 קוקו • 17 מירנדה • 18 ג'וניור • 19 נלאבו • 20 אנמה • 21 אוביאנג • 22 גאנט • 23 מסגר • 24 בלבואה • 25 אמבלה • 26 ח. אקאפו • 27 בוילה • 28 ל. אנסואה • מאמן: מיצ'ה | גינאה המשוונית |
| נבחרת גינאה המשוונית – גביע אפריקה לאומות 2023 |
| --- | --- | --- |
|  1 אוונו •  2 סנרה •  3 אנייבו •  4 ביקורו •  5 אלו •  6 סלבדור •  7 מאצ'ין •  8 ז'. בוילה •  9 אובמה •  10 אנסואה •   11 אנדונג •  12 צ'. אונדו • 13 אמבלה •  14 בלבואה • 15 אקאפו • 16 קוקו • 17 מירנדה • 18 אלה • 19 נלאבו • 20 אנמה • 21 אוביאנג • 22 גאנט • 23 ספונגה • 24 ה. בוילה • 25 נגוומה • 26 ח. אונדו • 27 סיאפה • מאמן: מיצ'ה |  1 אוונו •  2 סנרה •  3 אנייבו •  4 ביקורו •  5 אלו •  6 סלבדור •  7 מאצ'ין •  8 ז'. בוילה •  9 אובמה •  10 אנסואה •   11 אנדונג •  12 צ'. אונדו • 13 אמבלה •  14 בלבואה • 15 אקאפו • 16 קוקו • 17 מירנדה • 18 אלה • 19 נלאבו • 20 אנמה • 21 אוביאנג • 22 גאנט • 23 ספונגה • 24 ה. בוילה • 25 נגוומה • 26 ח. אונדו • 27 סיאפה • מאמן: מיצ'ה | גינאה המשוונית |
אליון בדארה פאטי

אליון בדארה פאטי (בצרפתית: Alioune Badara Faty; נולד ב-3 במאי 1999 בסנגל) הוא כדורגלן סנגלי המשחק בעמדת השוער בקבוצת קאסה ספורטס מליגת העל הסנגלית.
קריירת מועדונים

פאטי משחק בקאסה ספורטס מליגת העל הסנגלית החל משנת 2019.
קריירה בינלאומית

פאטי היה חלק מסגל נבחרת סנגל שזכתה בטורניר גביע אפריקה לאומות 2021, אם כי לא שיחק בטורניר.
תארים

גביע אפריקה לאומות (1): 2021
אליוט קנדי

| --- | --- |
אין תמונה חופשית
 לידה:  29 במרץ 1969 (בן 55)
 מוקד פעילות:  הממלכה המאוחדת הממלכה המאוחדת
 שפה מועדפת:  אנגלית 
 פרופיל ב-IMDb
 
אליוט קנדי (נולד ב־29 במרץ 1969) הוא פזמונאי ומפיק מוזיקלי בריטי. במרוצת השנים, עבד קנדי עם מספר אמנים מוכרים דוגמת להקת הספייס גירלז, מרי ג'יי בלייג', בריאן אדמס, לולו, פייב, גארי בארלו, דלתא גודרם והוונטד.
ביוגרפיה

קנדי החל לכתוב שירים בגיל 13, יחד עם אחיו. באותו גיל, הקים להקה הפועלת בבית ספרו "Dinnington". לאחר שסיים את תקופת התיכון, הוסמך קנדי לטכנאי קול. לאחר שרכש ציוד הקלטה, החל לעבוד כטכנאי קול עצמאי. הצלחתו הראשונה הייתה הפקת הסינגל "Independence", של הזמרת הבריטית לולו. לאחר הוצאת הסינגל, זכה קנדי לפרסום בתעשיית המוזיקה, ואף החל לעבוד עם אמנים נוספים דוגמת דני מינוג וטייק ד'את.
במרוצת השנים, כתב קנדי מספר שירים לפסקולים של סרטי טלוויזיה דוגמת "אמא חורגת", "יומני הנסיכה 2: אירוסין מלכותיים" ו"לרדת מהפסים". השיר "Never Gonna Break My Faith", שכתב קנדי יחד עם בריאן אדמס לפסקול הסרט "בובי", הועמד לפרס גלובוס הזהב בקטגוריית "השיר המקורי הטוב ביותר".
בשנת 2011, עבד קנדי עם המתחרים של "The X Factor בריטניה". לאחר העונה, כתב קנדי מספר שירים עם האמנים דוגמת ג'נט דבלין, שהגיעה למקום התשיעי וקרייג קולטון, שהגיע למקום השישי. בשנת 2012, קיבל קנדי דוקטורט כבוד מאוניברסיטת שפילד, על תרומותו לעולם המוזיקה.
באפריל 2006, נישא קנדי לבת זוגו נטלי מנדוזה. ב-2010, התגרשו השניים.
בפברואר 2021, הוציא קנדי לאור את אלבום הבכורה שלו, A Yacht named sue.
הערות שוליים

↑  "ELIOT KENNEDY: Producing Sheffield Music". Soundonsound.com. נבדק ב-2014-06-07.
↑  'Janet Devlin teams up with Eliot Kennedy', Music News, 26 May 2012. Retrieved 2012-06-19.
↑  "Hard work and patience key to hon docs' success | Media | Sheffield Hallam University". Shu.ac.uk. נבדק ב-2014-06-07.
↑  Berman, Nat (2018). "Five Things You Didn't Know About Natalie Mendoza". TVovermind.com. אורכב מ-המקור ב-12 בינואר 2020. נבדק ב-12 בינואר 2020. {{cite web}}:  (עזרה)
| --- | --- |
בקרת זהויות :  MusicBrainz: 264e3eb0-0898-4ba8-8fcb-723314c6cc8d
אליעזר הגר (דמשק אליעזר)

| --- | --- |

 לידה:  1891 כ"ב בשבט ה'תרנ"א ויז'ניץ, האימפריה האוסטרו-הונגרית 
 פטירה:  אוגוסט 1946 (בגיל 55 בערך) ב' באלול ה'תש"ו ירושלים, פלשתינה (א"י) 
 מקום קבורה:  בית הקברות היהודי בהר הזיתים 
 מדינה:  רומניה 
 תקופת הפעילות:  ? – אוגוסט 1946 
 רבותיו:  אברהם מנחם שטיינברג
 תלמידיו:  ישעיה שנייבאלג, ישראל אברהם פורטוגל
 חיבוריו:  הדמשק אליעזר
 אב:  ישראל הגר (אהבת ישראל) 
 
רבי אליעזר (מימין) עם גיסו רבי אברהם יהושע השיל, האדמו"ר מקופיטשניץ
קברו של האדמו"ר בהר הזיתים
רבי אליעזר הגר (כ"ב בשבט ה'תרנ"א, ינואר 1891 – ב' באלול ה'תש"ו, אוגוסט 1946) היה אדמו"ר וראש ישיבה בוויז'ניץ. מכונה "הדמשק אליעזר" על שם ספרו.
קורותיו

נולד לרבי ישראל הגר, האדמו"ר מוויז'ניץ, ולהינדא בתו של רבי מאיר הורוביץ, ה"אמרי נועם" מדז'יקוב. נקרא על שם סבה של אמו, רבי אליעזר הורוביץ מדז'יקוב. בשנת תרס"ז נישא לחוה, בתו של רבי יצחק מאיר השיל מקופיטשניץ. הוסמך להוראה על ידי המהרש"ם מברז'אן ורבי שמואל אנגל מרדומישלא.
בתקופת מלחמת העולם הראשונה שהה בווינה ביחד עם חותנו. בשנים אלו עמד בקשר עם גדולי תורה רבים ששהו בווינה בעקבות המלחמה, ובהם רבי אברהם מנחם שטיינברג (בעל "מחזה אברהם") שאף הסמיך אותו לרבנות.
בשנת תרפ"ב הוכתר כרבה של ויז'ניץ ושנה לאחר מכן הקים את "ישיבת ויז'ניץ" בעיירה. לאחר פטירת אביו בתרצ"ו (1936) החל לכהן כאדמו"ר. בשנת ת"ש נמלט מוויז'ניץ שנכבשה על ידי הרוסים והתיישב בטעמשוואר. שלח משלוחי מזון למען היהודים שהוגלו לביצות טרנסניסטריה והורעבו שם. לשם כך מכר את כל רכושו, כולל שעון היד שלו. הצליח להימלט ולעלות לארץ ישראל בכ"ו בניסן תש"ד (19 באפריל 1944) והקים את ישיבת ויז'ניץ בתל אביב. לאחר מספר חודשים העמיד בראשותה את אחיינו, הרב משה יהושע הגר. זמן קצר לאחר עלייתו לקה בסרטן ושהה במלון באב"ד בירושלים עד לפטירתו בב' באלול ה'תש"ו (1946). נקבר בהר הזיתים סמוך לאוהל אדמו"רי רחמסטריווקא בלוויה רבת משתתפים. רבי אליעזר הגר לא הותיר אחריו צאצאים, ולאחר פטירתו עברו חסידיו לאחיו, רבי חיים מאיר הגר, שעלה לארץ ישראל שנה לאחר מכן.
רבי אליעזר הגר הרבה לכתוב חידושי תורה, אולם רובם אבדו בתקופת מלחמת העולם השנייה. לאחר פטירתו יצא לאור חלק מדברי תורתו בספר "דמשק אליעזר" על התורה (תש"ט) ועל ספר תהלים (תשי"ח). כרך נוסף יצא לאור בשנת תשנ"ד בעריכת נתן אליהו רוט. על שמו נקראו רחובות בבני ברק, חיפה וביתר עילית, וכן ישיבת בית ישראל ודמשק אליעזר בבני ברק.
לקריאה נוספת

נתן אליהו רוט, ספר בעל דמשק אליעזר: קורות חיי רבנו אליעזר מוויזניצא, מסכת חייו, שיחות ודיבורים, סיפורים ממקורות נאמנים, ישיבת בית ישראל ודמשק אליעזר, אגוד תלמידי בעל דמשק אליעזר, 1983
אהרן סורסקי, מרביצי תורה מעולם החסידות, חלק ז, בני ברק, תשמ"ט, עמ' ט-מג.
הערות שוליים

↑  פרק אודותיו בספר תפארת שבמלכות, ליצחק אלפסי
↑  לבואו של הרבי מויז'ניץ, דבר, 13 באפריל 1944.
↑  ר' אליעזר הגר, דבר, 30 באוגוסט 1946.
| שושלת אדמו"רי קוסוב • ויז'ניץ |
| --- | --- | --- |
| אבי השושלת | יעקב קופיל חסיד |  |
| חסידות קוסוב | מנחם מנדל מקוסוב (אהבת שלום) • חיים מקוסוב (תורת חיים) • יעקב שמשון מקוסוב • משה מקוסוב (לקט עני) • חיים הגר השני • אברהם יהושע העשיל מקוסוב–זלישטשיק • שרגא פייבוש הגר |  |
| חסידות זבלטוב | דוד מזבלטוב (צמח דוד) • יעקב הגר מזבלטוב • מנחם מנדל הגר מזבלטוב |  |
| חסידות רדוביץ' | יוסף אלתר מרדוביץ' • משה מרדוביץ' (וייקח משה) • ישראל מרדוביץ' |  |
| חסידות ויז'ניץ | חמשה דורות ראשונים: מנחם מנדל מוויז'ניץ (צמח צדיק) (דור 1) • ברוך מוויז'ניץ (אמרי ברוך) (דור 2) • ישראל מוויז'ניץ (אהבת ישראל) (דור 3) • בניו אליעזר הגר (דמשק אליעזר) (דור 4) • חיים מאיר מוויז'ניץ (אמרי חיים) (דור 4)  אחרי מותו של 'האמרי חיים' התפלגה החסידות: החסידות בישראל: משה יהושע מוויז'ניץ (ישועות משה) (דור 5), בניו ישראל מוויז'ניץ (דור 6) ומנחם מנדל מוויז'ניץ-מרכז (דור 6) ואחיינו ישראל אליעזר אדלר מדז'יקוב-ויז'ניץ (דור 6) החסידות במונסי: מרדכי מוויז'ניץ מונסי (דור 5), בניו; ישראל מוויז'ניץ מונסי (דור 6) • מנחם מנדל הגר מוויז'ניץ קיימישא לייק (דור 6) • יצחק יוחנן מוויז'ניץ ויליאמסבורג (דור 6) • דוד מוויז'ניץ לונדון (דור 6) • אהרן מוויז'ניץ מונטריאול (דור 6) • ברוך שמשון מוויז'ניץ בית שמש (דור 6) • יעקב יוסף מוויז'ניץ בורו פארק (דור 7) |  |
| חסידות סערט ויזניץ' | ברוך מסערט-ויז'ניץ (מקור ברוך) (דור 4) • אליעזר מסערט-ויז'ניץ (חכמת אליעזר) (דור 5) • יעקב הגר (דור 6) |  |
| חסידות וישיווה | מנחם מנדל מוישיווה (שארית מנחם) (דור 4) • ברוך הגר (דור 5) • חיים יהודה מאיר הגר (דור 5) • נפתלי צבי הגר (דור 6) |  |
| --- | --- |
בקרת זהויות :  NLI: 987007311744305171  ISNI: 0000 0001 1792 4953  LCCN: nr93033094  VIAF: 97293089   WorldCat (עם VIAF): 97293089
אנה מגדלנה באך

| --- | --- |

 לידה:  22 בספטמבר 1701 צייץ, דוכסות סקסוניה-צייץ 
 פטירה:  27 בפברואר 1760 (בגיל 58) לייפציג, נסיכות הבוחר מסקסוניה 
 שם לידה:  Anna Magdalena Wilcke 
 מוקד פעילות:  לייפציג 
 סוג קול:  סופרן 
 שפה מועדפת:  גרמנית 
 בן או בת זוג:  יוהאן סבסטיאן באך (3 בדצמבר 1721–28 ביולי 1750) 
 צאצאים:  גוטפריד היינריך באך, כריסטיאנה בנדיקטה לואיזה, כריסטיאנה דורותאה באך, רגינה יוהאנה באך, יוהאן אוגוסט באך, ארנסטוס אנדראס באך, יוהאנה קרולינה באך, כריסטיאנה סופיה הנרייטה באך, יוהאן כריסטיאן באך, רגינה סוזאנה באך, יוהאן כריסטוף פרידריך באך, אליזבט יוליאנה פרידריקה באך, כריסטיאן גוטליב באך 
 מספר צאצאים:  13 
 פרופיל ב-IMDb
 
זהו קטע מתוך ציור של העיר לייפציג בשנת 1736. ההיסטוריון טרי נואל טאו סבור שהזוג המופיע בתמונה אינם אלא יוהאן סבסטיאן באך ואשתו אנה מגדלנה.
אנה מגדלנה באך (נולדה וילקה או וילקן;22 בספטמבר 1701 - 22 בפברואר 1760) הייתה אשתו השנייה של יוהאן סבסטיאן באך, ואמם של המוזיקאים גוטפריד היינריך באך (48), יוהאן כריסטוף פרידריך באך (49) ויוהאן כריסטיאן באך (50).
חייה

אנה מגדלנה נולדה בצייץ, שהייתה חלק מהאלקטוראט של סקסוניה, למשפחת מוזיקאים. אביה יוהאן קספר ווילקה, היה חצוצרן ואמה מרגרט אליזבט ליבה הייתה בתו של עוגבן. לא ידוע על חינוכה המוזיקלי, אולם בשנת 1721 היא הועסקה כזמרת, וכנראה כבר הכירה את יוהאן סבסטיאן באך תקופת מה.
היא נשאה ליוהאן סבסטיאן באך ב-3 בדצמבר 1721, 17 חודשים אחרי שהתאלמן מאשתו הראשונה, מריה ברברה באך.
נישואיהם היו מאושרים, ועיסוקם המשותף במוזיקה תרם לכך בלי ספק.
לאחר מותו של יוהאן סבסטיאן, פרצו מחלוקות בין בניה, שעזבו את העיר איש איש לדרכו. אנה מגדלנה נותרה בלייפציג עם שתי בנותיה הצעירות, וכן בת חורגת אחת, מנישואיו הקודמים של באך. מאחר שלא קיבלה סיוע כספי מבני המשפחה האחרים, הפכה לתלויה יותר ויותר בתרומות של צדקה ומענקים ממועצת העיר. עם פטירתה נקברה בקבר עניים לא מסומן בכנסיית יוהנס (יוהנסקירכה) בלייפציג. כנסייה זו חרבה במהלך מלחמת העולם השנייה.
פעילותה המוזיקלית

באך הקדיש לאנה מגדלנה מספר יצירות שחיבר, ואילו היא סייעה לו לעיתים קרובות להעתיק את המוזיקה שלו. מספר לא קטן של יצירות משל באך קיימות בכתב ידה, וההעתקים שלה הוערכו כמקור מהימן לגרסת המקור של יצירותיו. היו אף מוזיקולוגים שהרחיקו לכת בטענה שכמה מיצירותיו (שש הסויטות לצ'לו סולו, ולפחות אחת מוריאציות גולדברג) נכתבו על ידה. רוב המוזיקולוגים אינם מקבלים טענה זו.
מפורסמות במיוחד הן שתי ה"מחברות של אנה מגדלנה באך". שתי מחברות אלו הוענקו על ידי יוהאן סבסטיאן לאשתו, והיא העתיקה לתוכן יצירות של בעלה, (שחלקן חובר כנראה במיוחד עבורה), אך גם של מלחינים אחרים.
אנה מגדלנה נהגה לארגן ערבי מוזיקה קבועים בלייפציג, בהם ניגנו ושרו כל בני המשפחה יחד עם ידידים. כך הפכו בני הזוג את ביתם למרכז חיי המוזיקה של לייפציג.
פעילותה המוזיקלית של אנה מגדלנה באך ראויה לציון בפרט לאור העובדה שבחמש עשרה השנים הראשונות לנישואי הזוג הייתה אנה בהריון כמעט כל שנה, וניהלה בית שבו חיו גם ילדיה, וגם אחדים מילדיו הצעירים של יוהאן סבסטיאן מנישואיו הקודמים.
ילדיה

ליוהאן סבסטיאן ולאנה מגדלנה נולדו 13 ילדים:
כריסטיאנה סופיה הנרייטה באך (נולדה בלייפציג באביב 1723, נפטרה בלייפציג ב-28 ביוני 1726)
גוטפריד היינריך באך (נולד בלייפציג ב-26 בפברואר 1724, נקבר בנאומבורג ב-12 בפברואר 1763)
כריסטיאן גוטליב באך (הוטבל בלייפציג ב-14 באפריל 1725, נפטר בלייפציג ב-21 בספטמבר 1728)
אליזבט יוליאנה פרידריקה באך (הוטבלה בלייפציג ב-5 באפריל 1725, נפטרה בלייפציג ב-24 באוגוסט 1781)
ארנסטוס אנדראס באך (הוטבל בלייפציג ב-30 באוקטובר 1727, נפטר בלייפציג ב-1 בנובמבר 1727)
רגינה יוהאנה באך (הוטבלה בלייפציג ב-10 באוקטובר 1728, נפטרה בלייפציג ב-25 באפריל 1733)
כריסטיאנה בנדיקטה באך (הוטבלה בלייפציג ב-1 בינואר 1730, נפטרה בלייפציג ב-4 בינואר 1730)
כריסטיאנה דורותאה באך (הוטבלה בלייפציג ב-18 במרץ 1731, נפטרה בלייפציג ב-31 באוגוסט 1732)
יוהאן כריסטוף פרידריך באך (נולד בלייפציג ב-21 ביוני 1732, נפטר בביקבורג ב-26 בינואר 1795. "הבאך של ביקבורג")
יוהאן אוגוסט באך (הוטבל בלייפציג ב-5 בנובמבר 1733, נפטר בלייפציג ב-6 בנובמבר 1733)
יוהאן כריסטיאן באך (נולד בלייפציג ב-5 בספטמבר 1735, נפטר בלונדון ב-1 בינואר 1782) ("הבאך המילאנזי", או "הבאך הלונדוני")
יוהאנה קרולינה באך (הוטבלה בלייפציג ב-30 באוקטובר 1737, נפטרה בלייפציג ב-18 באוגוסט 1781)
רגינה סוזאנה באך (הוטבלה בלייפציג ב-22 בפברואר 1742, נפטרה בלייפציג ב-14 בדצמבר 1809)
פולקלור

בשנת 1925 פרסמה הסופרת הבריטית אסתר מיינל את הספר "הכרוניקה הקטנה של אנה מגדלנה". הספר כתוב כאוטוביוגרפיה, ומתאר בצבעים סנטימנטליים את חייה של משפחת באך. הספר הוא בדיוני, ואינו נשען על מקורות כלשהם, ועל כן הדמות המתוארת בו רחוקה מכפי שהייתה אנה מגדלנה במציאות.
בשנת 1968 יצא לאקרנים סרט בשם "הכרוניקה של אנה מגדלנה". הסרט של צמד הבמאים הצרפתים ז'אן-מארי סטרוב ודניאל הוייה (Jean-Marie Straub, Danièle Huillet) מציג את חיי משפחת באך תוך שהוא משתדל להתרחק מכל דראמה ולהתמקד במוזיקה, ואכן יצירות רבות מושמעות בסרט. את תפקידו של באך מגלם המוזיקאי הנודע גוסטב ליאונהארדט.
בשנות ה-50 חיבר הפזמונאי דן אלמגור שיר פרודיה על משפחת באך שנקרא אמא באך. השיר הולחן על ידי פרנק פלג וזכה לביצוע של רביעיית מועדון התיאטרון. על פי אלמגור, אנה מגדלנה באך הייתה זו שחיברה את כל היצירות, אך רשמה אותן על שמות בני המשפחה כדי לשלם פחות מס הכנסה.
הערות שוליים

↑  Teri Noel Towe. The Face Of Bach, The Queens College Lecture of March 21, 2001. P.12.
↑  מספרים אלה המלווים שמות של מוזיקאים בני משפחת באך הם מספרם הסידורי על פי ספר היוחסין שחיבר יוהאן סבסטיאן באך. מספרים אלה מקובלים במחקר על מנת להבחין בין בני המשפחה.
↑    Barbie Dutter, ‏Bach works were written by his second wife, claims academic, The Telegraph, 23 April 2006
↑  מאמר של טומיטה הסוקר את איכות העתקותיה של אנה מגדלנה
↑  על הסרט באתר הסרטים IMDb
↑  מילות השיר "אמא באך" באתר שירונט
↑  מה שנשמע כבדיחה מוצלחת, נלקח ברצינות על ידי מוזיקולוג אחד לפחות - ראו לעיל
| --- | --- |
בקרת זהויות :  NLI: 987007284357805171  PLWABN: 9810673314705606  BIBSYS: 90111364  BNC: 000046903  BNE: XX1082505  BnF: cb12482461k (data)  CiNii: DA04739837  GND: 118505491  ICCU: MUSV003518  ISNI: 0000 0001 1020 3432  LCCN: n83189413  LNB: 000138775  MusicBrainz: 7bcb37ed-1d76-4eac-82b0-4c48082efe3b  NDL: 00519715  NKC: ola2003193730  NLA: 35720975  NLG: 217590  NLK: KAC2018O5592  NSK: 000005512  NTA: 067517633  RERO: 02-A018774355  SELIBR: 38027  SNAC: w6k65r6v  SUDOC: 034042571  Trove: 1057657  VIAF: 5033042   WorldCat (עם VIAF): 5033042
אנדר בגלות

| --- | --- |

עטיפת הספר בעברית
 Ender's Homecoming  Ender in Flight  A Young Man with Prospects  The Gold Bug 
 מידע כללי
 מאת:  אורסון סקוט קארד
 שפת המקור:  אנגלית
 סוגה:  מדע בדיוני
 הוצאה
 הוצאה:  TOR
 תאריך הוצאה:  2008
 הוצאה בעברית
 תרגום:  כן
 סדרה
 ספר קודם:  המשחק של אנדר 
 הספר הבא:  מעוף הצללים 
 קישורים חיצוניים
 הספרייה הלאומית:  002670287
 
אנדר בגלות (באנגלית: Ender in exile) הוא ספר מסוגת המדע הבדיוני מאת אורסון סקוט קארד שיצא לאור בשנת 2008. הספר הוא החמישי שיוצא בסאגת אנדר אך עלילתו מתרחשת בין הספר הראשון, המשחק של אנדר, לבין קול למתים ובמקביל לעלילת שלושת ספרי ההמשך לספר הצל של אנדר.
עלילה

לאחר הניצחון במלחמת הבאגים, אנדר ואחותו, ולנטיין, טסים עם ספינת מתיישבים על מנת שאנדר יתפקד כמושל של מושבת "שייקספיר" החדשה שתבנה על עולם באגים כבוש. החלק הראשון של הספר מתמקד במאבק הכוחות בין אנדר לבין קפטן הספינה. החלק השני של הספר מתמקד בחייו במושבה, ולמעשה מרחיב את הפרק האחרון של הספר "המשחק של אנדר". בחלק האחרון בספר, אנדר נוסע לעולם המושבה גנגס, על מנת לעזור לווילרומי, ילדה נוספת מבית הספר לפיקוד שהפכה למושלת מושבה, להתמודד עם איום מצד רנדל, צעיר מבריק שמתברר כאחרון ילדיו החטופים של בין.
| ספרי המשחק של אנדר מאת אורסון סקוט קארד |
| --- | --- | --- |
| מלחמת הפורמיקים הראשונה | והארץ אינה יודעת • הארץ בלהבות • הארץ מתעוררת |  |
| מלחמת הפורמיקים השנייה | הנחיל (אנ') • הכוורת (אנ') • המלכות (אנ') |  |
| חמישיית אנדר | המשחק של אנדר • אנדר בגלות • קול למתים • קסנוסייד • ילדי המחשבה |  |
| חמישיית בין | הצל של אנדר • הצל של ההגמון • בובות צללים • הצל של הענק • מעוף הצללים |  |
| ספרים נוספים | פגישות ראשונות (אנ') • מלחמת המתנות (אנ') • ילדי הצי (אנ') • הצל האחרון |  |
| דמויות | אנדר וויגין • ולנטיין • פיטר ויגין • פקיניוס • בין • מלכת הכוורת |  |
אלגברה פשוטה מרכזית

אלגברה פשוטה מרכזית היא אלגברה פשוטה מממד סופי מעל המרכז שלה. האלגבראות הפשוטות הן אבני היסוד בתורת המבנה של אלגבראות, ומחקרן תורם להבנת המבנה הכללי של חוגים. לאובייקטים אלו מבנה עשיר, הקשור גם לתחומים אחרים במתמטיקה, כמו תורת הקוהומולוגיה של מבנים אלגבריים שונים.
תורת המבנה

על פי משפט ודרברן-ארטין, כל אלגברה פשוטה מרכזית  A מעל שדה  F איזומורפית לחוג מטריצות מעל חוג עם חילוק  A\cong M_{n}(D)\cong M_{n}(F)\otimes D; חוג זה יחיד עד כדי איזומורפיזם, ומהווה אף הוא אלגברה פשוטה מרכזית (מעל אותו השדה). נובע כי הממד של אלגברה פשוטה מרכזית הוא מספר ריבועי. המכפלה הטנזורית של אלגבראות פשוטות מרכזיות אף היא פשוטה מרכזית (על פי משפט המרכז הכפול). על פי משפט סקולם-נתר, כל אוטומורפיזם של אלגברה פשוטה מרכזית הוא אוטומורפיזם פנימי - כלומר, הצמדה באיבר מהאלגברה; משפט זה מאפשר להוכיח טענות רבות בתחום.
האינדקס של האלגברה הפשוטה המרכזית  A הוא הממד של חוג החילוק הליבתי שלה:  ind(A)=[D:F]. בהינתן פירוק לגורמים ראשוניים של האינדקס,  ind(D)=\prod _{i=1}^{k}{p_{i}^{n_{i}}}, ניתן לכתוב  D\cong {\overset {k}{\underset {i=1}{\otimes }}}{D_{i}} כאשר  D_{i} אלגברת חילוק מממד  p_{i}^{n_{i}}. לכן, כל אלגברה פשוטה מרכזית ניתן להביא למבנה  A\cong M_{n}(F)\otimes \left({\overset {k}{\underset {i=1}{\otimes }}}{D_{i}}\right).
דוגמאות

הדוגמה הבסיסית לאלגבראות פשוטות מרכזיות היא מעל שדה המספרים הממשיים  R, הכוללות את שדה הממשיים עצמו  \mathbb {R} , שדה המספרים המרוכבים  \mathbb {C}  ואלגברת הקווטרניונים של המילטון  \mathbb {H} , ואת כל חוגי המטריצות מעליהם. כמסקנה ממשפט הורוויץ, המסווג תכונות של אלגבראות הרכבה מעל שדות ממאפיין לא 2, אלו הן האלגבראות הפשוטות (האסוציאטיביות) היחידות מעל שדה הממשיים.
דוגמאות מעט כלליות יותר לאלגבראות פשוטות מרכזיות הן האלגבראות ציקליות, המכילות תת-שדה גלואה מקסימלי המהווה הרחבה ציקלית מעל שדה הבסיס; מבנים אלו כוללים בפרט את כל אלגבראות הקווטרניונים - אלגבראות ציקליות מממד 4, הכוללות את כל האלגבראות הפשוטות המרכזיות מממד 4.
חבורת בראואר

לאחר היכרות בסיסית עם מבנה האלגבראות הפשוטות המרכזיות, ניתן להגדיר את חבורת בראואר. שתי אלגבראות פשוטות מרכזיות  A_{1},A_{2} מעל אותו שדה הן שקולות לפי יחס בראואר אם יש להן אותה אלגברת חילוק ליבתית, כלומר  A_{1}\cong M_{n}(D) ו- A_{2}\cong M_{m}(D). כעת, חבורת בראואר  Br(F) של השדה  F היא חבורה אשר איבריה הם מחלקות השקילות הללו, בה הפעולה היא מכפלה טנזורית והאיבר ההפכי הוא האלגברה המנוגדת.
בהינתן הרחבת גלואה  K/F, חבורת בראואר היחסית להרחבה זו היא החבורה  Br(K/F) המכילה את כל האלגבראות המפוצלות על ידי השדה  K. איחוד על כל הרחבות הגלואה של חבורות הבראואר היחסיות נותן את חבורת בראואר של השדה.
חבורת בראואר היא אובייקט בעל מבנה עשיר ומעניין, הקשור גם לתורת הקוהומולוגיה של מבנים אלגבריים. למידת מבנה החבורה ותכונותיה מאפשרת הסקת מסקנות אודות תיאורית המבנה של אלגבראות פשוטות מרכזיות.
הכללה - אלגבראות ספרביליות מרכזיות

הכללה טבעית למבנה זה היא למקרה שבו מבנה הבסיס איננו שדה; במקרה זה, חוקרים אלגבראות ספרביליות מרכזית - אלו הן אלגבראות נאמנות, ספרביליות ומרכזיות מעל חוג בסיס נתון. תכונות מבנה רבות שמתקיימות בתורה שהוצגה לעיל, נשמרות גם כאשר עוברים למקרה הכללי יותר (כמו מכפלות טנזוריות, משפט המרכז הכפול). בפרט, ניתן להגדיר את חבורת בראואר של חוג באופן דומה כלעיל.
ראו גם

חוג פשוט
חבורת בראואר
אלגברת אזומיה
אמנה בדבר חימוש מצרר

מדינות שאשררו את האמנה  מדינות שחתמו על האמנה אך טרם אשררו אותה
האמנה בדבר חימוש מצרר (באנגלית: Convention on Cluster Munitions) היא אמנה בינלאומית האוסרת כל שימוש, העברה, ייצור ואגירה של חימוש מצרר, סוג תחמושת וצורת חימוש שבה יחידת חימוש אחת אוגדת בקרבה מספר רב של פצצות קטנות המכונות "פצצונות" ועתידה לפזרן במרחב אחד. בנוסף, האמנה קובעת מסגרת לתמיכה בסיוע לקורבנות, פינוי אתרים מזוהמים, חינוך להפחתת סיכונים והרס מאגרים קיימים של חימוש מצרר. האמנה אומצה ב-30 במאי 2008 בדבלין, ונפתחה לחתימה ב-3 בדצמבר 2008 באוסלו. היא נכנסה לתוקף ב-1 באוגוסט 2010, שישה חודשים לאחר שאושררה על ידי 30 מדינות. נכון לפברואר 2022, בסך הכל 123 מדינות מחויבות למטרה של האמנה, כאשר 110 מדינות אשררו את האמנה, ו-13 מדינות חתמו על האמנה אך טרם אשררו אותה.
מדינות שאשררו את האמנה התחייבו לעולם בשום פנים ואופן:
לא להשתמש בתחמושת מצרר;
לא לפתח, לייצר, לרכוש, לאגור, לשמור או להעביר לכל אחד, במישרין או בעקיפין, תחמושת מצרר;
לא לסייע, לעודד או לגרום לכל אחד לעסוק בכל פעילות האסורה למדינה שהיא צד לאמנה.
בין המדינות שטרם חתמו על האמנה או הודיעו כי לא יחתמו עליה, נמצאות היצרניות הגדולות של פצצות מצרר: ארצות הברית, רוסיה, הרפובליקה העממית של סין, הודו, פקיסטן, ברזיל וישראל.
ראו גם

הקואליציה למאבק בפצצות מצרר
האמנה לפיקוח על סחר בנשק
אמנה בדבר כלי נשק קונבנציונליים מסוימים
הערות שוליים

↑  מירון רפופורט, יותר ממאה מדינות  הסכימו על אמנה נגד פצצות מצרר, באתר הארץ, 30 במאי 2008
↑  AP, מאה מדינות יאשררו האמנה נגד פצצות המצרר, באתר ynet, 3 בדצמבר 2008
↑  נטשה מוזגוביה, ארה"ב לא תחתום על אמנה נגד פצצות מצרר, באתר הארץ, 3 בדצמבר 2008
↑   יוסי מלמן, האם הרומן האסור של ישראל עם פצצות מצרר עושה סיבוב נוסף?, באתר הארץ, 20 באוקטובר 2020
| --- | --- |
בקרת זהויות :  NKC: unn2013757488
אלטו ט. אטקינסון

| --- | --- |

 לידה:  1848 סיביר, האימפריה הרוסית 
 פטירה:  1906 (בגיל 58 בערך) 
 
אלטאו טמצ'יבולאק אטקינסון (Alatau Tamchiboulac Atkinson;‏ 1848 – 1906) היה חבר בית הנבחרים של הרפובליקה של הוואי. הוא שימש כמנהל החינוך הציבורי בטריטוריה של הוואי בעקבות סיפוחה לארצות הברית. מונה למפקח הכללי של בתי הספר בממלכת הוואי והמשיך בתפקיד תחת ממשלת הוואי הזמנית ורפובליקת הוואי. הוא היה עיתונאי ובעל עיתונים. אטקינסון דרייב באזור עלא מואנה בהונולולו, נקרא לכבודו.